Täna saates -
ohust hoolimata saabub Euroopasse miljoneid põgenikke.
Paljud on ISISe eest põgenevad kristlased, teised aga on ohuks.
Lisaks - Hiina kristlased võitlevad risti eest.
Ja - Iisraeli abielupaar leidis 2000-aastase aarde
oma põranda alt.
KRISTLIKU MAAILMA UUDISED
ISISe eest põgenejad võivad Euroopas uue kriisi tekitada.
Olen Charlene Aaron. George ja Wendy on tööreisil.
Euroopa randu on tabanud ennenägematu immigratsioonilaine.
See on tekitanud humanitaarkriisi ja julgeolekupainaja.
Dale Hurd jätkab Roomast.
See on suurim põgenikekriis pärast 2. Maailmasõda.
Miljonid mehed, naised ja lapsed põgenevad elu eest
kodusõdade, ISISe, tagakiusu ja vaenulike valitsuste eest
Aafrikast ja Lähis-Idast.
Käisime Lampedusal, Itaalias, 110 km kaugusel Põhja-Aafrikast,
kus surnult või elavalt saabuvad mõned põgenikud.
Lampedusa saarel, Tuneesia ranniku lähistel,
on Itaalia võimud ehitanud laagreid põgeniketulva vaos hoidmiseks.
Kuid põgenikke tuleb juurde.
Lampedusa turism on põgenikekriisi tõttu kannatanud.
Enamik saarlasi teab, et põgenikke tuleb aidata.
Paola Pizzicori sõnul on nad teretulnud.
Rahvas teab, et põgeniketulva ei saa peatada.
Inimesi tuleb aidata.
Karabinjeer Roberto Recupero on uuestisündinud kristlane.
Põgenike vaprus ja otsustavus
on muutnud tema suhtumist.
Olen näinud emasid väikelastega, rasedaid naisi,
lapsi, kes ületavad meresid eluga riskides. Muutsin meelt.
Kõik pole nii vastuvõtlikud.
Vaata, kuidas neid koheldakse: nagu loomi ja terroriste,
nagu tulnukaid teiselt planeedilt. Oleme inimesed, mitte loomad.
Oleme mustad. Tuleme Aafrikast, kuid oleme siiski inimesed.
Me ei lähe tagasi!
See on rohkem kui humanitaarkriis.
Itaalia ja EL-i jaoks on see ka julgeolekupainaja.
Koos põgenikega on raportite väitel tulnud ka ISISe võitlejaid.
Väidetavalt on ISIS juba siin;
et ISISe sõdurid on infiltreerunud Aafrikast tulijate sekka.
Claudia Bellochi on üks juhte paremparteis Põhja Liit.
Mõned põgenevad sõja eest. Oleme nõus, et neid peab aitama.
Kuid tuleb ka kurjategijaid. Nad alustavad Roomas terrorirakke.
Mõned kuuluvad ISISesse.
Euroopa Liidu sees on piirivalve vähene või olematu.
Põgenikelaine on nüüd jõudnud Põhja-Prantsusmaale,
kust põgenikud püüavad Kanalitunneli abil Inglismaale jõuda.
Ungaril, mis on immigrantide põhisihtkohti, on kõrini.
Nad ehitavad piirile Serbiaga tara.
End Ungari piiri lähedal metsas varjavad jesiidid räägivad,
et tulid Iraagist alates jalgsi.
Tulime jalgsi.
Türgi, Bulgaaria, kogu tee jalgsi.
Põgenikelaagris Põhja-Prantsusmaal
tänavad Aafrika ja Lähis-Ida kristlased Jumalat selle eest,
et neil õnnestus ohu eest põgeneda.
Arvatakse, et ca 27 000 tulijat on viimase 15 aasta jooksul
teel Euroopasse hukkunud.
Paljud teevad siiski katset, sest tunnevad end juba niigi ohus.
Liibüa pole turvaline. Pole inimõigusi.
Isegi kui sul on isikutunnistus, võidakse sind millal tahes tappa.
Mõnede arvates peab tulijaid aitama,
kuid kas Euroopa saab seda endale lubada?
Me ei saa kõiki vastu võtta.
Asi pole selles, et oleksime rassistid.
Küsime lihtsalt: Miks teised riigid peatavad põgenikke
ja miks Itaalia neid ikka veel vastu võtab?
Probleem on selles, et pole tahtejõudu selle peatamiseks.
Põgenikekriis muudab kindlasti Euroopa poliitmaastikku.
Juba kasvab avalik viha põgenike vastu,
nagu ka EL vastu, kuna ei suudeta immigratsiooni vaos hoida.
Paremparteid kasvavad, vastureaktsioon tugevneb.
Dale Hurd, Rooma
ISIS müüb seksiorje.
ÜRO erisaadiku sõnul on ISIS koostanud hinnakirja
röövitud naiste ja laste müümiseks.
Saadik rääkis ajalehele Bloomberg Business,
et 1―9-aastased röövitud poisid ja tüdrukud maksavad 165 USD.
Teismeline tüdruk maksab 124 USD ja paarikümnene naine 85 dollarit.
Moslemist erisaadiku sõnul
pakutakse vahel lapsi peredele tagasi tuhandete dollarite eest.
Põgenike seas on suur hulk kristlasi.
Nina Shea juhib Hudsoni Instituudi Usuvabaduskeskust.
Temaga vestles meie Lähis-Ida büroo juht Chris Mitchell.
Aitäh saatesse tulemast! Tore näha sind! - Sind samuti.
Mosul ja mõned Iraagi osad on olnud ISISe käes aasta.
Kuidas kirjeldaksid sealset olukorda eriti kristlaste vaatenurgast?
See on genotsiid, nagu paavst Franciscus juulis ütles.
ISIS ja teised mässuliste rühmitused ütlevad kristlastele,
et nad võivad valida kaitseraha maksmise,
islamisse pöördumise, põgenemise või surma vahel.
Kaitseraha on kaval lõks.
Summa kasvab, kuni pere enam maksta ei suuda.
Lõpuks peab pere andma lapsed või naise või pere tapetakse.
ISIS lööb meestel pead maha, lööb nad risti või tapab muud moodi.
Naised ja lapsed müüakse orjusse, seksiorjusse.
Sellest on palju kirjutatud. Uudistepealkirjades seda eriti ei näe,
aga ISIS on trükkinud hinnakirja kristlike tüdrukute kohta,
alates 1―9-aastastest, kes on kõige "kallimad".
Orjade hinnad põhinevad vanusel.
Probleem on väga tõsine.
Mu süda on nende rohkem kui 60 kristlasega,
kelle ISIS või mingi muu rühmitus Süürias, Homsi kandis röövis.
See on esmane info. Arv võib muutuda, kuid neid on kümneid.
Nad kas tapetakse või müüakse orjusse
või nende eest nõutakse lunaraha. Me ei tea.
Tean, et paljud kristlased põgenesid Mosulist, Qaraqoshist ja mujalt.
Kui palju kristlasi on põgenenud näiteks Kurdistani
ja kui paljud elavad endiselt ISISe kontrolli ja nn võimu all?
Iraagis kristlasi ISISe võimu all praktiliselt enam pole.
See ongi kristlaste ja ülejäänud rahva vahe.
Kristlaste olukord on väga ohtlik.
Ka mittemoslemeist jesiidid on ohus.
Kuigi kristlasi peetakse islamis Raamatu-rahvaks,
ei salli ISIS neid silmaotsaski.
Nende olemasolu peetakse solvanguks usu puhtusele.
Nad võivad kristlastena ISISe aladele jääda üksnes orjadena.
Nad tapetakse, aetakse ära või sunnitakse pöörduma.
Kümmekond vanurit ja haiget jäid kohale, kui ülejäänud põgenesid.
Me ei tea, mis neist sai. Side puudub.
Üks 80-aastane naine olevat suvel elusalt põletatud,
kuna ta ei järginud ISISe karme šariaadi seadusi.
Kristlased, keda oli 150 000 või 125 000,
põgenesid kõik.
Nad läksid Kurdistani, Jordaaniasse ja Liibanoni,
üks pere teise järel.
Kurdistanis elab nüüd veidi alla 100 000 kristlase,
kes põgenesid aasta eest Niinivest, kui ISIS ründas.
Kristlaste tagakiusu ja tagakiusatuid aitavate kohta
võite lugeda uudiste kodulehelt aadressil cbnnews.com
Järgmiseks - rist Hiinas.
Kristlased püüavad takistada võime kirikute katustelt riste maha võtmast.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Iga lapse sees on sangar,
juht,
sõber teistele,
keegi, kes aitab,
kes teeb, mis on õige,
kes unistab oma tulevikust.
Nad vajavad siiski meie abi.
Mis ma teen?
Mis ma ütlen?
Mida peaksin tundma?
Superraamat õpetab lastele
vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Hiina võib tõhustada tegevust kristlaste ja kirikute vastu.
Võimud kisuvad kirikutelt üha rohkem riste maha.
Värskeima tagakiusulaine objektiks polegi põrandaalune kogudus.
Jätkab Gary Lane.
Taas kistakse Zhejiangi provintsis üks rist alla.
See rist võetakse maha katoliku kiriku tornist Wenzhous.
Koguduserahvas laulab hümne, kui rist alla kukub.
Hr Chen: "Rist on meie südames. Lammutamist on võimatu taluda.
Miks nad meil uskuda ei lase? Me pole kunagi valitsuse vastu olnud."
Võimud väidavad, et Hiinas on usuvabadus,
kuid kristlased usuvad,
et rohkem kui 1500 risti maha võtmine Zhejiangi provintsis räägib muud.
Tu Shouzhe on Muyangi protestantliku kiriku kauane liige.
Tema sõnul murdis politsei väravaluku ja tungis kirikusse.
Ta ütleb: "Nad kiskusid risti alla meie loata."
Juulis vahistati üle 200 inimõigusjuristi ja -aktivisti.
Paljud neist on kohtus kristlasi esindanud.
Bob Fu juhib ühendust China Aid,
mis jälgib tagakiusamist ja inimõigusrikkumisi Hiinas.
See peegeldab Hiina Kommunistliku Partei ladvikut
ja isegi president Xi Jinpingi.
Nad muretsevad üha rohkem
poliitilise ja majandusliku ebastabiilsuse ja turvalisuse pärast.
Vahistamisega riskides panevad kristlased võimudele vastu.
Mõned aheldavad end risti külge.
Teised seisavad inimkilpidena kirikutornides.
Tuntud Hiina katoliku piiskop mõistis kampaania avalikult hukka.
Ta õhutas kristlasi vastu panema.
Mõned teevad punaseid väikeriste
ning püstitavad neid kodudele ja teeveertesse.
Xi Jinping peaks septembris USAsse visiidile saabuma.
Kongresmen Chris Smith õhutab visiidi tooni revideerima.
USA peab kohtumistel usuvabadusküsimuse tõstatama.
Meie valitsus ja president peavad määratlema,
milliseid piire inimõigusrikkumiste puhul ületada ei tohi.
Karmid meetmed võivad jätkuda kriitikast hoolimata.
Ristide mahakiskumine pole peatanud kristluse levikut.
See võib kogudust üksnes kasvatada.
Mõju on seega oodatule vastupidine.
Gary Lane, CBN News
Head uudised: Septembris hakatakse Hongkongis Superraamatut näitama.
Valida saab kolme keele vahel: inglise, kantoni ja mandariini.
Lisaks korraldati üritus rohkem kui 700 õpilasele.
Peateemaks oli andeksandmine. Lapsed vaatasid sarja ja laulsid kaasa.
Soovijad tegid koos Gizmoga pilti.
Myanmari tulvades on hukkunud üle saja inimese.
Rohkem kui 300 000 on kodud kaotanud.
CBN-i humanitaarabitiimid ja katastroofiabi meeskonnad
jätkavad isolatsiooni jäänud ohvrite aitamist perifeeriaaladel.
Jätkab Lucille Talusan Myanmarist.
Myanmaris kannatavad inimesed tulvade järel endiselt toidupuudust,
eriti perifeeriaaladel.
Aye Aye Aung jäi koos lastega kaheks nädalaks veevangi.
Kartsin. Vesi tõusis kiiresti.
Lapsed nutsid. Istusime voodil ja ootasime, et keegi süüa tooks.
Rohkem kui 300 000 inimest kaotas kodud,
kui karmid mussoonvihmad üleujutusi tekitasid.
Enamik ohvreist on abita, kuna külad on veevangi jäänud.
CBN-i humanitaar- ja katastroofiabitiimid
täidavad ohvrite vajadusi ning jagavad toitu ja tekke
ja otsivad teid jalule tõusmiseks.
Viime lehmavankritega
siia külla abivarustust 300 perele.
Peateele viib 1,5 tunnine jalgsimatk
läbi muda ja tulvavete.
Seetõttu ei saa nad toitu.
Aye Aye Aung rõõmustas, kui sai toitu ja teki.
Aitäh toidu eest! See on suur abi. Mu tütar rõõmustas uue teki üle.
Küla humanitaarasjade juht U Chit Thin rõõmustas CBN'i abi üle.
Aitäh, CBN. Hindame teie abi ja julgustavaid sõnu.
CBN-i Myanmari töö juht Sandi Baratha otsib võimalusi
tulvakahjude vähendamiseks.
Tulvad tulevad uuesti ja uuesti.
Mõningail aladel tuleb käivitada rehabilitatsiooniprojektid,
et tulvaveed tulevikus nii suurt kahju ei teeks.
CBN aitab ka kohalikel kogudustel
vaimset toetust ja lohutust tuua.
Tahame teenida ja varustada Kristuse Ihu nii,
et kohalik kogudus saab siin Jumala armastust jagada.
Myanmari tabanud kriis on andnud kristlastele võimaluse
rahvale oma usust rääkida.
Lucille Talusan, Mandalay, Myanmar
Tänavu suvel kogunes Myanmari pealinnas
ajaloolisele noorteüritusele rohkem kui 13 000 kristlikku noort.
Maa on hakanud demorkaatia poole liikuma. Evangeelne Liit kutsus
USA ühenduse Teen Mania üritust juhtima.
Teen Mania teatel otsustas Jeesust järgida 3000 noort.
Järgmiseks - Iisraeli pere tegi hämmastava avastuse
oma elutoa põranda alt.
CBN-i õpetuses "The Transforming Word"
lindistas Pat Robertson tervenduskirjakohti.
"Kõik, mis mu sees on, kiitku Issandat!
Ma ei unusta ainsatki tema heategu!
Ta annab andeks kõik mu ülekohtu, tema parandab kõik mu tõved.
Mu iga saab uueks nagu kotkal."
Pat Robertsoni uus DVD ja CD
"The Transforming Word" - Tervenemiskirjakohad.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Tahame, et lapsed õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
Kui Jeruusalemmas maad kaevata, ei tea iial, mida leida võib.
Üks pere leidis tähtsa Jeesuse ajast pärit aarde kohast,
mida peetakse Ristija Johannese kodulinnaks.
CBN News käis perel külas ja vaatas, mida põranda alt leiti.
Tal ja Oriya ostsid Jeruusalemmas renoveerimist vajava kodu.
See viis suure üllatuseni.
Kord töötati raskete masinatega ja üks neist kukkus alla.
See kadus olematusse.
Järeldasime, et maja all on auk.
Hakkasime käsitsi kaevama
ja leidsime midagi. Me ei teadnud, mis see oli.
Elutoa alt leiti 2000 aasta vanune mikve,
rituaalne judaismi pesemiskoht.
Kartsime tagajärgi, mida Antiigiameti tegevus võib tuua.
Me ei teadnud, mis meie majast saab,
kas saame normaalselt elada.
Pere hoidis leidu salajas ligi kolm aastat.
Kuid see hakkas vaevama:
see oli nii tähtis, et ei kuulunud üksnes meile.
Nad teatasid Antiigiametisse.
Seaduse järgi tuleb iidsetest leidudest alati teatada.
Kui riigil on tuhandeid aastaid ajalugu, võib see juhtuda kus tahes.
Nägin tohutut rituaalpesuvanni, mis pärines teise templi ajast.
Leppisime kokku, et kodu väljast ei filmi.
Võime siiski öelda, et see asub ajaloolises Ein Keremis.
6. sajandist peale räägib kristlik traditsioon,
et Ein Kerem oli Ristija Johannese sünnikoht,
kus Johannese ema Eliisabet kohtus Jeesuse ema Maarjaga.
Arheoloog Amit Re'emi sõnul
leiti mikvest keraamikat ja kivianumaid.
Siin pidi elama tähtis isik, näiteks preester.
Temal võis olla rituaalpesuvann.
Oriya mõtiskleb, kes siin elanud on.
Püüan kuulatada neist jäänud lugu. On vapustav siin elada.
Nüüd taastub normaalne argielu.
Sulgeme uksed. Paneme vaiba maha ja toolid paika.
Püüame jätkata oma elu, teades,
et selle koha ja meie eluga on seotud midagi väga tähtsat.
Julie Stahl, Ein Kerem, Jeruusalemm
CBN-i "The Transforming Word - Tervenemiskirjakohad"
on Pat Robertsoni uus DVD- ja CD-õpetussari.
Õpetan Kuningriigi printsiipe, mida Jumal mulle näidanud on.
Sari õpetab, kuidas Jumala Sõna võib elu muuta,
kuidas kogeda Jumala imelist Kuningriiki
ja kui väeline on kuulutada piiblisalme oma ja lähedaste elude üle.
Olen lindistanud valiku kirjakohti,
mida võid kuulata, pähe õppida ja valjult kuulutada,
et oma elus Jumala muutvat väge näha.
Pat Robertson lindistas tervenduskirjakohti.
"Issand, mu Jumal, ma kisendasin su poole
ja sa tegid mu terveks." Ps 30:2
Telli juba täna.
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres, elu rahaasjades,
elu kehas, meeles ja vaimus. Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu. Ela täiega! CBN.com
Lõuna-Sudaani ema kaotas lootuse ja masendus
oma poja kroonilise haiguse tõttu.
Ta leidis lootust ja rõõmu kristlikust kliinikust.
Misjoniühendusel SIM on Mabaani maakonnas kliinik.
Ema tõi lapse sinna. Ta oli juba alla andmas,
kui oli poisiga mitmete arstide ja nõiatohtrite juures käinud.
Töötajad ravisid last ja rääkisid Jeesuse tervendavas väest.
Ta sai audioevangeeliumi ja naases hiljem muutununa.
Poiss tunneb end paremini ja ema säras evangeeliumisõnumist.
Lõpetuseks - ukrainlased tähistasid hiljuti oma kristlikku pärandit,
meenutades esimese ukrainlase ristimist.
Paganlik Kiievi-Vene riik võttis vastu õigeusu,
kui Vladimir Suur 988. a pöördus. Erinevate konfessioonide kristlased
palvetasid Kiievis oma maa eest ja tunnistasid oma kristlikku identiteeti.
Meil on ajalooline kristlik pärand.
On hea võimalus taastada kristluse tõeline tähendus
ja mõtiskleda, mida see meile, Ukraina kristlastele tähendab.
Pidupäev meenutab, et ajaloo kulgu saab muuta
Jumala abiga, kristlike väärtustega
ja kristlikel väärtustel põhineva eluga.
Meie ajal,
meie konfliktis ja raskes olukorras,
peame tagasi minema ja mõistma,
et peame toetuma Jumalale. Rahvas pöördub Jumala poole.
Selle loo saatis CBN-i Kiievi toimetus,
kes meie uudised iga nädal vene keelde tõlgib.
Oleme tänulikud selle partnerluse eest.
Tänaseks kõik. Järgmise korrani! Jumal õnnistagu teid!
Tõlge: Monika Jaaguri